钦定古今图书集成/理学汇编/学行典/第043卷 > 《河图洛书义》王安石
## 钦定古今图书集成/理学汇编/学行典/第043卷 > 《河图洛书义》王安石

孔子曰：“河出图，洛出书，圣人则之。”图必出于河而洛
不谓之图，书必出于洛而河不谓之《书》者，我知之矣。
图以示天道，书以示人道故也。盖通于天者《河》，而图
者以象言也。成象之谓天，故使龙负之，而其出在于
河；龙善变，而尚变者天道也；中于地者《洛》，而书者以
法言也。效法之谓人，故使龟负之，而其出在于洛；龟善占而尚占者，人道也；此天地自然之意，而圣人于
《易》所以则之者也；